CELEX: 32019D1251
Language: da
Date: 2019-07-15 00:00:00
Title: Rådets afgørelse (EU) 2019/1251 af 15. juli 2019 om den holdning, som på Den Europæiske Unions vegne skal indtages i Det Internationale Sukkerråd til forlængelsen af den internationale sukkeroverenskomst af 1992

23.7.2019   
               
               
                  DA
               
               
                  Den Europæiske Unions Tidende
               
               
                  L 195/18
               
            
         RÅDETS AFGØRELSE (EU) 2019/1251
         af 15. juli 2019
         om den holdning, som på Den Europæiske Unions vegne skal indtages i Det Internationale Sukkerråd til forlængelsen af den internationale sukkeroverenskomst af 1992
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den internationale sukkeroverenskomst af 1992 (1) (»overenskomsten«) blev indgået ved Rådets afgørelse 92/580/EØF (2) og trådte i kraft den 1. januar 1993. Overenskomsten blev indgået for en periode på tre år indtil den 31. december 1995, og siden da er den med regelmæssige mellemrum blevet forlænget for yderligere perioder på to år ad gangen. Overenskomsten blev senest forlænget ved en beslutning truffet af Det Internationale Sukkerråd i december 2017 og gælder indtil den 31. december 2019.
                  
               
                     (2)
                  
                  
                     I henhold til overenskomstens artikel 45, stk. 2, kan Det Internationale Sukkerråd forlænge overenskomsten for yderligere perioder, der hver gang ikke må være på mere end to år.
                  
               
                     (3)
                  
                  
                     Det Internationale Sukkerråd skal på sin 55. samling den 19. juli 2019 træffe beslutning om forlængelse af overenskomsten frem til den 31. december 2021.
                  
               
                     (4)
                  
                  
                     Inden det træffer beslutning om at forlænge overenskomsten stemmer Det Internationale Sukkerråd på sin 55. samling også om et forslag fra Unionen om ændring af overenskomsten for så vidt angår dens regler om finansielle bidrag til Den Internationale Sukkerorganisation. Dette forslag er resultatet af forhandlinger, som Kommissionen har ført i overensstemmelse med Rådets bemyndigelse til på Unionens vegne at indlede forhandlinger, dvs. Rådets afgørelse (EU) 2017/2242 (3).
                  
               
                     (5)
                  
                  
                     En eventuel afvisning af forslaget om ændring af overenskomsten ville være i strid med Unionens mål om at modernisere overenskomsten og dermed så tvivl om fordelene ved forlængelse af overenskomsten.
                  
               
                     (6)
                  
                  
                     Det er hensigtsmæssigt at fastlægge den holdning, som på Unionens vegne skal indtages i Det Internationale Sukkerråd til forlængelsen af overenskomsten. Det er i Unionens interesse, at overenskomsten forlænges, hvis der også indgås aftale om ændringen af overenskomsten —
                  
               VEDTAGET DENNE AFGØRELSE:
         
            Artikel 1
            Den holdning, som på Unionens vegne skal indtages i Det Internationale Sukkerråd, er at stemme for, at den internationale sukkeroverenskomst af 1992 forlænges for endnu en periode på op til to år indtil den 31. december 2021.
            Medmindre Det Internationale Sukkerråd først stemmer for Unionens forslag om at ændre overenskomsten for så vidt angår dens regler om finansielle bidrag til Den Internationale Sukkerorganisation, skal Kommissionen imidlertid forhindre, at der træffes en beslutning om forlængelse af den internationale sukkeroverenskomst af 1992 ved konsensus, og afholde sig fra at stemme om dette spørgsmål.
         
         
            Artikel 2
            Denne afgørelse træder i kraft på dagen for vedtagelsen
         
         
            Udfærdiget i Bruxelles, den 15. juli 2019.
            
               
                  På Rådets vegne
               
               J. LEPPÄ
               
                  Formand
               
            
         
         
            (1)  EFT L 379 af 23.12.1992, s. 16
         
         
            (2)  Rådets afgørelse 92/580/EØF af 13. november 1992 om undertegnelse og indgåelse af den internationale sukkeroverenskomst af 1992 (EFT L 379 af 23.12.1992, s. 15).
         
            (3)  Rådets afgørelse (EU) 2017/2242 af 30. november 2017 om bemyndigelse til at indlede forhandlinger om ændring af den internationale sukkeroverenskomst af 1992 (EUT L 322 af 7,12,2017, s. 29).